

# JÕELÄHTME VALLAVALITSUS

Keskkonnaamet

RMK 02.09.2025 nr 6-4/4026

**Kaberneeme küla Kordoni tee 65 maaüksuse detailplaneering**

Teatame Teile, et **Kaberneeme küla Kordoni tee 65 maaüksuse detailplaneeringu avalik väljapanek toimub 16.09.–16.10.2025 ning avalik arutelu toimub Jõelähtme vallamajas 21.10.2025 kell 16.00.**

Kaberneeme küla Kordoni tee 65 maaüksuse detailplaneeringukoostamine algatati Jõelähtme Vallavolikogu 11.04.2024 otsusega nr 184.

Planeeringuala hõlmab Kordoni tee 65 maaüksuse (katastritunnus: 24505:001:0306). Planeeringuala asub Jõelähtme vallas Kaberneeme küla põhjaosas, poolsaare tipus ning selle suurus on ca 6500 m2. Juurdepääs planeeringualale on riigi omandis olevalt Kordoni metskonnateelt.

Koostatav detailplaneering teeb ettepaneku planeeritava ala ulatuses ärimaa maakasutuse määramiseks. Planeeringulahendus näeb ette 3-5 hoone rajamise (puhkehoone, merekabel, tuulevari ning lisaks 2 abihoonet). Olemasolev piirivalve maja (vaatlustorn) ehitatakse ümber piirkonda sobivamaks väiksemaks tuulevarjuks. Hoonete ehitisealuseks pinnaks kokku on kavandatud kuni 350 m2.

Detailplaneering sisaldab ettepanekut kehtiva üldplaneeringu muutmiseks ja ranna ehituskeeluvööndi vähendamiseks. Üldplaneeringu muutmine võib olla põhjendatud avaliku huviga, kuna kavandatakse avaliku kasutusega puhkeala koos kabeli ja majutusasutusega. Turismi arendamine võimaldab majanduslikult soikunud piirkondi elustada, annab kohalikele inimestele tööd ning on oluline regionaalse arengu käivitajaks. Kaberneeme küla on miljööväärtuslik puhkepiirkond ning planeeritaval alal korrastatud ja hooldatud puhkemajanduse arendamine tõstab ala väärtust ja pakub kohalikele elanikele ning külastajatele mõnusat mere ääres viibimise võimalust.

Detailplaneeringu materjalidega saab tutvuda väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 20.10.2025 e-posti aadressil [kantselei@joelahtme.ee](mailto:kantselei@joelahtme.ee).

Lugupidamisega

(digitaalset allkirjastatud)

Andrus Umboja

vallavanem